PRITARTA

Trakų rajono savivaldybės tarybos

2014 m................ mėn.......d.

sprendimu Nr. S1-

2014 METŲ DIREKTORIAUS VEIKLOS ATASKAITA TRAKŲ RAJONO SAVIVALDYBĖS TARYBAI

1. **TRUMPAS ĮSTAIGOS PRISTATYMAS**

1. Mokyklos oficialusis pavadinimas – Trakų r. Senųjų Trakų Andžejaus Stelmachovskio pagrindinė mokykla.

2. Adresas - Trakų g. 39, 21147 Senieji Trakai, Trakų r.

3. Ugdytinių skaičius:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Priešmokykl. ugd. gr.  | 1/2 kl.  | 3 kl.  | 4 kl.  | 5/6 kl. | 7 kl.  | 8 kl.  | 9 kl.  | 10 kl.  | Iš viso | Soc. parama (nemokamas maitinimas) | Spec. poreikių mok.  |
| Ikimokykl. ugd. gr.  | Priešmokykl. ugd. gr.  |
| 8 | 8 | 5/6 | 8 | 10 | 3/7 | 3 | 5 | 12 | 4 | 79 | 20 | 4 |

 4. Darbuotojų skaičius: administracijos darbuotojai – 2 (2 etatai), raštinės vedėjas – 1 (0,5 etato), ikimokyklinio/priešmokyklinio ugdymo pedagogai – 2 (1,25 etato), ikimokyklinio/ priešmokyklinio ugdymo pedagogo padėjėjai – 1 (1 etatas), mokytojai – 17, technnis personalas – 8,25 etato.

5. Visų aukštų, rūsio (pusrūsio) ir pastogės patalpų plotas, suskaičiuotas pagal sienų išorės matmenis – 2 170 kv. m. Mokykloje yra 10 kabinetų (mokomųjų patalpų), mokytojų kambarys, sporto salė, biblioteka. Mokykla turi stadioną ir sporto aikštyną. Dailės ir technologijų kabinetas laikinai skirtas Senųjų Trakų bibliotekai, dėl to mokykla kol kas liko be skaityklos.

6. Biudžetas 2014 m.:

|  |  |  |  |  |
| --- | --- | --- | --- | --- |
| **Savivaldybės biudžeto lėšos (aplinkos lėšos), Lt** | **Mokinio krepšelio lėšos (valstybės lėšos), Lt** | **Įstaigos pajamos (spec. lėšos), Lt** | **Papildomos lėšos (projektinės lėšos), Lt** | **2 proc. GPM lėšos, Lt** |
| Asignavimų metams – 260 500,00  | Asignavimų metams – 610 880,00  | Sporto salės nuoma ir priešmokyklinės grupės ugdytinių tėvų mokestis – 4 500,00  | Dieninė stovykla „Vabaliukai” – 1 000,00  | 1 642,73 |
| 2014 m. pagal straipsnį: darbo užmokestis - 112 133,00 | 2014 m. pagal straipsnius: darbo užmokestis – 460 852,00  | Kitos prekės – 4 500,00  | ES investiciniai projektai – 175 095,02 |  |
| Soc. draudimo įmokos – 35 341,59  | Soc. draudimo įmokos – 141 796,83  |  |  |  |
| Medikamentai – 75,26  | Spaudiniai – 4 700,00  |  |  |  |
| Ryšių paslaugos – 2 583,19  | Kitos prekės –1 217,67  |  |  |  |
| Kitos prekės – 16 890,85  | Kvalifikacijos kėlimas – 1 713,50  |  |  |  |
| Komunalinės paslaugos- 79 941,21  | Kitos paslaugos- 600,00  |  |  |  |
| Spaudiniai - 700,36  |  |  |  |  |
| Kvalifikacijos kėlimas- 465,00  |  |  |  |  |
| Kitos paslaugos – 12 369,54  |  |  |  |  |
| Iš viso:260 500,00  | Iš viso: 610 880,00  | Iš viso: 4 500,00  | Iš viso: 176 095,02 | Iš viso: 1 642,73 |

 **II. ĮSTAIGOS VEIKLOS REZULTATAI**

7. 2014 metais vykdytos priemonės leido tobulinti pamokų kokybę, siekti gerų akademinių rezultatų, tenkinti mokinių saviraiškos poreikius. Praėjusiais metais 100 % 10 kl. mokinių dalyvavo pasiekimų patikrinime. 100 % mokinių tęsia mokymąsi Trakų vidurinėje mokykloje.

8. 2014 m. mokykla dalyvavo nacionaliniame standartizuotame 4 ir 8 kl. testavime. Tirti 4 kl. mokinių matematikos, skaitymo ir rašymo pasiekimai, 8 kl. mokinių – matematikos, skaitymo, rašymo ir istorijos pasiekimai. Lyginant respublikos mokyklų vidurkiu, mūsų mokyklos 4 ir 8 kl. mokinių matematikos, skaitymo, rašymo pasiekimai viršija vidurkį. 4 kl. standartizuotų testų matematikos rezultatas yra **88,0 proc.** (didmiesčių mokyklų – 63,6 proc., kitų miestų mokyklų – 55,0 proc., kaimo mokyklų – 44,8 proc.), skaitymo rezulatas – **83,3 proc.** (didmiesčių mokyklų – 58,4 proc., kitų miestų mokyklų – 46,8 proc., kaimo mokyklų – 47,7 proc.), rašymo rezultatas – **90,9 proc.** (didmiesčių mokyklų – 63,3 proc., kitų miestų mokyklų – 56,0 proc., kaimo mokyklų – 50,3 proc.). 8 kl. standartizuotų testų matematikos rezultatas yra **46,6 proc.** (didmiesčių mokyklų – 49,5 proc., kitų miestų mokyklų – 46,0 proc., kaimo mokyklų – 36,1 proc.), skaitymo rezulatas – **45,9 proc.** (didmiesčių mokyklų – 46,7 proc., kitų miestų mokyklų – 44,6 proc., kaimo mokyklų – 34,3 proc.), rašymo rezultatas – **61,1 proc.** (didmiesčių mokyklų – 41,7 proc., kitų miestų mokyklų – 36 proc., kaimo mokyklų – 28,3 proc.). 8 kl. standartizuotų testų istorijos rezultatas yra **53,3 proc.** (didmiesčių mokyklų – 59 proc., kitų miestų mokyklų – 49,2 proc., kaimo mokyklų – 47 proc.).

9. 2014 m. gegužės mėnesį Nacionalinis egzaminų centras atliko Nacionalinį mokinių pasiekimų tyrimą, įgyvendinant projekto „Standartizuotų mokinių pasiekimų vertinimo ir įsivertinimo įrankių bendrojo lavinimo mokykloms kūrimas II etapą. Mūsų mokyklos mokinių matematikos rezultatas **464,2** standartizuotų taškų (didmiesčių lenkų k. besimokančių mokinių – 518,6, lietuvių k. besimokančių mokinių – 527,7, kaimo mokyklų lenkų k. besimokančių mokinių – 480, kaimo mokyklų lietuvių kalba besimokančių mokinių - 467,1), skaitymo rezultatas **509,6** (didmiesčių lenkų k. besimokančių mokinių – 474,4, lietuvių k. besimokančių mokinių – 526,1, kaimo mokyklų lenkų k. besimokančių mokinių – 439,1, kaimo mokyklų lietuvių kalba besimokančių mokinių - 476), rašymo rezultatas **604** (didmiesčių mokyklų lietuvių kalba besimokančių mokinių vidurkis – 537,9, didmiesčių mokyklų lenkų kalba besimokančių mokinių vidurkis – 569,5, kaimo mokyklų lietuvių kalba besimokančių mokinių vidurkis – 502,2, kaimo mokyklų lenkų kalba besimokančių mokinių vidurkis – 503,3).

10. 2014 metais mokiniai sėkmingai dalyvavo olimpiadose, konkursuose, sporto varžybose.

Svarbiausi moklyklos ugdytinių laimėjimai:

|  |  |  |
| --- | --- | --- |
| **Eil. Nr.**  | **Pasiekimų sritis** | **Vieta** |
| 1. | Rajoninė matematikos olimpiada | III vieta (10 kl. mokinys) |
| 2. | Rajoninis ikimokyklinių ir priešmokyklinių grupių ugdytinių skaitovų konkursas „ Mažieji talentai“  | Pagyrimo raštai |
| 3. | Rajoninis raiškiojo skaitymo konkursas „Kresy 2014“  | III vieta (5 kl. mokinė) |
| 4. | Rajoninis integruotas muzikos ir dailės pleneras mokykloje | III vieta (6 kl. mokinė)I vieta ( 7 kl. mokinė)I vieta ( 9 kl. mokinė)II vieta ( 9 kl. mokinė)  |
| 5. | XI Tarptautinis stalo teniso turnyras „Senieji Trakai“ | III vieta (7 kl. mokinė) |
| 6. | Tarptautinis matematikos konkursas „Kengūra“ | II vieta (2 kl. mokinė)III vieta (2 kl. mokinys) |
| 7. | Rajoninis dailės pleneras ,,Vaikų šypsenos“ Paluknio vidurinėje mokykloje | I vieta (5 kl. mokinė)II vieta (8 kl. mokinė)  |
| 8. | Trakų rajono bendrojo lavinimo mokyklų "Olimpinio festivalio" stalo teniso turnyras | I vieta (mergaičių komanda)II vieta (berniukų komanda) |
| 9. | Trakų rajono bendrojo lavinimo mokyklų "Olimpinio festivalio" tinklinio turnyras | I vieta (mergaičių komanda)II vieta (berniukų komanda) |
| 10. | Rajoninis skaitovų konkursas lenkų kalba ,,Būk pasveikinta, gimtoji kalba“ | I vieta (4 kl. mokinė)II vieta (4 kl. mokinė) |
| 11. | Regioninė vaikų darbų paroda-konkursas „Velykų belaukiant“  | II vieta ( 2 kl. mokiniai)  |
| 12. | Rajoninis skaitovų konkursas lenkų kalba „Su eilėmis nuo vaikystės“  | I, II vieta priešmokyklinių grupių kategorijojeII vieta 1 klasių kategorijoje (1 kl. mokinė) II, III vieta 2 klasių kategorijoje (2 kl. mokinė) I vieta 3 klasių kategorijoje (3 kl. mokinė) I, II vieta 4 klasių (4 kl. mokinės)  |
| 13. | Rajoninis anglų kalbos skaitovų konkursas „Happy English 2014 “  | I vieta (2 kl. komandinis laimėjimas, 4 mokiniai)  |
| 14. | Rajoninis pradinių klasių lenkų kalbos konkursas „Diktanto čempionas“ | II vieta (4 kl. mokinė) |
| 15. | Lietuvių kalbos rajoninis skaitovų konkursas  | II vieta (3 kl. mokinė)  |
| 16. | Rajoninis lenkų kalbos konkursas „Diktanto čempionas”  | II vieta (4 kl. mokinė)  |
| 17. | XVI tarptautinis draugiškas stalo teniso turnyras Stary Folvark mieste (Lenkija) | II vietaIII vieta |
| 18. | Tarptautinis vasaros stalo teniso turnyras Senuosiuose Trakuose | II vieta (3 kl. mokinys)II vieta (3 kl. mokinys) |
| 19. | Lietuvos mokinių „Olimpinio festivalio” zoninės kvadrato varžybos Varėnos “Ąžuolo” gimnazijoje | I vieta (5-7 kl. mergaičių komanda) |
| 20. | Rajoninis konkursas „ Lenkų kalbos diktantas 2014”  | II vieta (6 kl. mokinė)III vieta (6 kl. mokinė)III vieta (7 kl. mokinė)  |

11. Mokykloje ypatingas dėmesys skiriamas tradiciniams renginiams ir konkursams, aktyviai dalyvaujama rajoniniuose renginiuose. Mokykloje kasmet organizuojami rajoniniai konkursai: pradinių klasių anglų kalbos raiškiojo skaitymo konkursas „Happy English“, rajoninis mokinių rašybos konkursas „Lenkų kalbos diktantas“, XI tarptautinis stalo teniso turnyras „Senieji Trakai“, rajoninis dailės pleneras, priešmokyklinio ir pradinio ugdymo mokinių raiškiojo skaitymo konkursas „Su eilėmis nuo vaikystės“.

12. Puoselėjant tradicijas, formuojamas savitas mokyklos įvaizdis. Prasminga tradicija yra tapusios išvykos į teatrus, pažintinės mokomosios ekskursijos, valstybinių švenčių minėjimai, renginiai, suburiantys mokyklos bendruomenę (kalėdinė vakaronė, Senelių popietė, Mokyklos globėjo diena, velykinės rekolekcijos, Šeimos šventė). Mokykla atvira bendradarbiavimui su kitomis rajono mokyklomis: rengiami integruoti susitikimai su kitų mokyklų jaunimu, organizuojami bendri renginiai.

13. Mokykloje skatinamas dalyvavimas rajoniniuose, respublikiniuose ir tarptautiniuose projektuose. 2014 m. metais parengti ir įgyvendinti projektai:

13.1. metodologijos kursai anglų kalbos mokytojams „Kūrybinga veikla ir motyvuojanti medžiaga anglų kalbos pamokose“ Jungtinėje Karalystėje pagal Comenius kvalifikacijos kėlimo programą;

13.2. šalies mokymo įstaigų bendrų edukacinių veiklų projektų konkurso „Būkime kartu“ projekto su Vilkaviškio r. Virbalio vidurine mokykla “Pažinkime vienus kitus, juk tai daryti šitaip lengva”;

13.3. jaunimo edukacijų ir mainų projektas „Įdomaus darbo institutas“ su parneriais iš Lenkijos Kijevo miesto;

13.4. dieninė svasaros poilsio stovyklos „Vabaliukai“;

13.5. Lenkijos Respublikos ambasados finansavimas edukacinei aplinkai gerinti – kompiuterinei technikai atnaujinti informatikos kabinete;

13.6. mokinių mainų projektas su Balstogės Adomo Mickevičiaus gimnazija.

14. 2014 m. įgyvendinti prevenciniai renginiai: akcija „Savaitė be patyčių“, akcija „Darom 2014“, pilietinė akcija Laisvės gynėjų dienai atminti „Atmintis gyva, nes liudija“, pilietinė akcija Gedulo ir vilties dienai paminėti „Kad ne auksinės vasaros...“, prevencinių pamokų ciklas pradinėms klasėms „Švarus oras“ su Trakų švietimo pagalbos tarnybos socialine pedagoge A. Jachimovič, paskaitų ciklas su Senųjų Trakų bendruomenės slaugytoja R. Steponavičiene: paskaitos apie pirmosios pagalbos suteikimą, asmens higieną, mitybos įpročius, paskaitų ciklas su Trakų visuomenės sveikatos centro specialistais apie lytinį švietimą vyresniųjų klasių moksleiviams.

**III.** **MOKYKLOS TEIKIAMŲ PASLAUGŲ RŪŠYS**

15. Mokyklos pagrindinė paskirtis – ugdymas pagal priešmokyklinio, pradinio ir pagrindinio ugdymo programas.

16. Mokyklos teikiamos paslaugos: pagrindinė veiklos rūšis – pagrindinis ugdymas (kodas – 85.31.10), kitos švietimo veiklos rūšys: pradinis ugdymas (kodas – 85.20), priešmokyklinis ugdymas (kodas - 85.10.20), sportinis ir rekreacinis švietimas (kodas 85.51), kultūrinis švietimas (kodas 85.52).

17. Kiekybiniai ir kokybiniai pokyčiai. Kiekybiniai ir kokybiniai pokyčiai atsispindi iš pastarųjų metų PUPP rezultatų:

|  |  |  |  |
| --- | --- | --- | --- |
| **2010-2011 m. m.**  | **2011-2012 m. m.**  | **2012-2013 m. m.** | **2013-2014 m. m.** |
| **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** |
| 8,6 | Lietuvių kalba (valst.) | 8,1 | Lietuvių kalba (valst.) | 7,5 | Lietuvių kalba (valst.) | 8,6 | Lietuvių kalba (valst.) |
| 8,3 | Matematika | 7 | Matematika | 4,25 | Matematika | 7,5 | Matematika |
| 9 | Lenkų kalba (gimt.) | 9 | Lenkų kalba (gimt.) | 9 | Lenkų kalba (gimt.) | 9,5 | Lenkų kalba (gimt.) |

**IV. VADOVO INDĖLIS, TOBULINANT ĮSTAIGOS ADMINISTRAVIMĄ**

18. Vadovo indėlis, tobulinant įstaigos administravimą. Mokyklos vadovas nuolat rūpinasi tarpdalykinės integracijos ryšiais ir mokytojų bendradarbiavimu. Todėl partneriškų santykių kūrimas ir plėtra tiek mokykloje, tiek socialinėje aplinkoje yra nuolatinio dėmesio objektas. Skatinamas mokyklos meninio ir kultūrinio ugdymo programų tobulinimas, kokybiškas numatytų veiklos uždavinių įgyvendinimas, puoselėjami demokratišku ir kolegišku sprendimų priėmimu sąlygoti darbuotojų santykiai, geras mikroklimatas. Remiantis 2014 m. lapkričio mėn. plačiojo įsivertinimo anketavimu, aukščiausiai įvertintos sritys „Vadovavimo stilius” ir „Personalo valdymas”, “Materialinių išteklių valdymas”.

19. Mokykla yra sudariusi bendradarbiavimo sutartis su įvairiomis Lietuvos ir užsienio institucijomis, švietimo įstaigomis, organizacijomis, socialiniais partneriais. Mokyklos direktorius skatina kūrybines, pilietines mokinių ir mokytojų iniciatyvas, sudaro sąlygas jų įgyvendinimui.

|  |  |
| --- | --- |
| **Eil.****Nr.** | **Partneriai** |
| 1. | Trakų Švietimo pagalbos tarnyba |
| 2. | Draugija „Wspolnota Polska“ |
| 3. | Organizacija „SEMPER POLONIA“ |
| 4. | Dobžynevo, Suchovolės, Stary Folvark (Lenkija) mokyklos |
| 5. | Senųjų Trakų seniūnijos soc. darbuotoja |
| 6. | Bendruomenės slaugytoja |
| 7. | Trakų r. policijos nuovados NRVG inspektorė  |
| 8. | Lenkų mokyklų Lietuvoje mokytojų draugija „Macierz Szkolna“  |
| 9. | Marijos Kiuri-Sklodovskos mokykla Anglijoje  |
| 10. | Adomo Mickevičiaus mokykla Sankt Peterburge |
| 11. | Lenkijos draugijos „Wspolnota Polska“ skyrius Lodzėje, Varmijos-Mozūrų skyrius |
| 12. | Organizacija „Caritas Diecezji Plockiej“ |
| 13. | Balstogės Adomo Mickevičiaus gimnazija (Lenkija) |
| 14. | Regioninė švietimo ir kultūros draugija „Wspolnota Wiejska“ Kijevo mieste (Lenkija) |
| 15. | Trakų miesto Trakų r. Senųjų Trakų filialo biblioteka  |
| 16. | Trakų r. Lentvario Henriko Senkevičiaus vidurinė mokykla |
| 17. | Trakų vidurinė mokykla  |
| 18. | Trakų r. Paluknio vidurinė mokykla |
| 19. | VšĮ Trakų švietimo centras |
| 20. | Ekologijos švietimo centras Elko mieste (Lenkija) |

**V. UGDYMO(-SI) PROCESO VALDYMAS, UGDYMO TURINIO VADYBA, EDUKACINIŲ APLINKŲ KŪRIMAS IR TOBULINIMAS, VAIKŲ SAUGUMO IR LYGIŲ GALIMYBIŲ UŽTIKRINIMAS, TĖVŲ (GLOBĖJŲ, RŪPINTOJŲ)**

**INFORMAVIMAS IR ŠVIETIMAS**

20. Mokykloje mokoma dviejų užsienio (anglų, rusų) kalbų, vykdomas kryptingas meninis ugdymas, pagilintas dalykų mokymas. Visiems mokiniams sudarytos galimybės neformaliojo švietimo srityje, dalyvauti projektuose, olimpiadose, konkursuose. Mokiniams, turintiems mokymosi sunkumų, vykdomos dalykų mokytojų, psichologo konsultacijos, teikiama individuali pagalba pamokų metu. Mokinių mokymosi krūviui mažinti, privalomųjų mokomųjų dalykų turinys iš dalies integruojamas į neformalųjį švietimą. Ugdymo įstaigoje tiriami mokinių neformaliojo švietimo poreikiai. Neformaliajam švietimui skirtos valandos panaudojamos maksimaliai tenkinti mokinių poreikius - 2014 m. veikė 15 būrelių. Mokylos patalpose veikia pramoginių šokių ansamblis „Gija“ ir Kūno kultūros ir sporto centro stalo teniso užsiėmimai, kuriuose dalyvauja daug mūsų mokyklos mokinių.

 21. Siekiant padėti mokiniams surasti savo vietą gyvenime, teikiamos profesinio orientavimo, ugdymo karjerai paslaugos ir konsultacijos (paskirtas ugdymo karjerai specialistas). Mokykloje kiekvieną trečiadienį teikiamos psichologo konsultacijos.

 22. Mokiniams skiriamas nemokamas maitinimas atsižvelgiant į buities sąlygų tyrimo aktus, klasių auklėtojų rekomendacijas. Mokykla, skiepydama sveikos gyvensenos įgūdžius ir siekdama pagerinti vaikų mitybą, dalyvauja paramos programose ”Pienas vaikams” ir „Vaisiai vaikams“. Šių programų tikslas – pagerinti vaikų mitybą, ugdyti pieno ir vaisių vartojimo įpročius.

 23. Mokykloje veikiančios savivaldos institucijos (Mokyklos taryba, Mokytojų taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kt. mokyklos bendruomenės veiklos klausimus.

24. Mokykla, siekdama racionalaus ir produktyvaus bendravimo su mokinių tėvais, vykdo apklausas, susirinkimus, susitikimus ir kt. Per mokslo metus organizuojami 4 visuotiniai tėvų susirinkimai, įsteigtas tėvų, mokytojų ir mokinių diskusijų klubas „Tai mums rūpi“. Kiekvieno tėvų susirinkimo metu tėvams pristatomi mokomieji, auklėjamieji pranešimai. Tėvai bendradarbiauja su mokyklos taryba ir mokytojų taryba: rengiant rudeninę ir pavasarinę talkas; ieškant rėmėjų naujametėms dovanoms įsigyti; rengiant Kalėdų, Velykų, Užgavėnių šventes ir Kaziuko mugę; gerinant mokyklos materialinę bazę.

 25. Mokykla turi 20 kompiuterių. Ugdymo procese (informacinių technologijų kabinete) naudojama 14 kompiuterių. Iš Lekijos Respublikos ambasados gauti 5 nauji stacionarūs kompiuteriai informacinių technologijų kabinetui ir projektorius su kompiuterine įranga priešmokyklinei grupei. Įgyti 2 nauji nešiojami kompiuteriai iš 2 proc. GPM lėšų ir spec. lėšų. Kiekvienas mokytojas yra aprūpintas nešiojamu kompiuteriu.

26. Edukacinių aplinkų kūrimas ir tobulinimas. Daugialypės terpės techninė įranga jau įrengta muzikos ir geografijos, lenkų kalbos, lietuvių kalbos, anglų kalbos, chemijos, matematikos bei informacinių technologijų kabinetuose ir priešmokykyklinio ugdymo grupėje.

**VI. ŽMOGIŠKŲJŲ, MATERIALIŲ IR FINANSINIŲ IŠTEKLIŲ VALDYMAS (PEDAGOGINIS PERSONALAS (AMŽIUS, KVALIFIKACIJOS TOBULINIMAS IR VEIKLOS VERTINIMAS, DARBO KRŪVIAI), PAPILDOMOS**

**PROJEKTINĖS LĖŠOS**

 27. Vadovų kvalifikacija:

|  |  |  |  |
| --- | --- | --- | --- |
| Vadovai | Pedagogo kvalifikacinė kategorija | Vadybinė kategorija | Dalyvavimas seminaruose ir kursuose (dienų skaičius) |
| Direktorius | Mokytojas metodininkas | II | 10 dienos |
| Direktoriaus pavaduotojas ugdymui | Mokytojas metodininkas | II | 8 dienos |

 28. Pedagogų kvalifikacija. Mokykloje dirba 17 mokytojų. Iš jų 7 turi vyresniojo mokytojo kvalifikacinę kategoriją, 6 - mokytojo metodininko kvalifikacinę kategoriją, 1 – auklėtojo metodininko kvalifikacinę kategoriją, 3 – mokytojo kvalifikacinę kategoriją.

29. Papildomos lėšos:

|  |  |  |
| --- | --- | --- |
| **Eil. Nr.** | **Finansavimo šaltinis** | **Suma, Lt** |
| 1. | Trakų krašto vietos veiklos grupė (VVG)  | 175 095,00 Lt |
| 2. | Socializacijos projektas „Vabaliukai” | 1 000,00 Lt |
| 3. | Lenkijos Respublikos ambasada  | 10 800,00 Lt |
| 4. | „Pieno ir vaisių” programa | 110,00 Lt/mėn.  |
| 5. | Sporto salės nuoma | 3 300,00 Lt |
| 6. | UAB „LIT-INVEST”  | 2 168,83 Lt |
| 7. | UAB „Efirė” | 399,30 Lt |
| 8. | Tėvų lėšos | 1 200,00 Lt |

 30. Papildomų lėšų materialinei bazei gerinti mokykla pritraukia iš investicinių ir įvairių fondų projektų:

 30.1. Vykdoma senojo mokyklos priestato, kuriame bus įrengtos modernios priešmokyklinio ugdymo grupės patalpos, renovacija (vertė – 611 000,00 Lt);

 30.2. Užbaigtas investicinis projektas pagal Kaimo plėtros 2007–2013 metų programos priemonę „Kaimo atnaujinimas ir plėtra“ (*Leader* metodu) „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“ (bendra projekto vertė – 199 443,78 Lt);

30.3. Užbaigtas investicinis projektas „Trakų r. Senųjų Trakų Andžejaus Stelmachovskio pagrindinės mokyklos sporto salės remontas“ (bendra projekto vertė – 138 681,38 Lt).

 31. Mokyklai skirtas mikroautobusas pagal panaudos sutartį. Juo mokiniai vežiojami į ekskursijas, rajonines olimpiadas, konkursus, renginius. Iš savivaldybės biudžeto kurui neskiriama lėšų, tam naudojamos 2 proc. GPM ir spec. lėšos.

 32. UAB „LIT-INVEST“ skyrė 2 168,83 Lt sėklų įsigijimui stadiono vejos apželdinimui. UAB „Efirė“ padovanojo mokyklai naują siuvamąją mašiną TOYOTA, kuri naudojama technologijų pamokose.

**VII. PROBLEMOS, SUSIJUSIOS SU ĮSTAIGOS VEIKLA**

 32. Reikia atnaujinti informacinių technologijų kabinetą: būtina pakeisti 6 kompiuterius, nes jie neatitinka šiuolaikinių standartų. Taip pat reikia įsigyti naujų nešiojamų kompiuterių mokytojams, nes esamų techninė specifikacija neatitinka reikalavimų: jie per silpni, lėti.

 33. Mokyklos senasis korpusas reikalauja kapitalinio remonto. Būtina pakeisti elektros instaliaciją, lubas, grindis ir atnaujinti sienas koridoriuose ir kabinetuose.

 34. Užbaigtas investicinis projektas „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“, perengtas techninis stadiono projektas, tačiau pritrūko lėšų bėgimo takams, rankinio aikštelei įrengti ir stadiono aptvėrimui. Bėgimo takai reikalingi kokybiškiems lengvosios atletikos užsiėmimams.

Direktorius Romuald Gžybovski

PRITARTA

Trakų r. Senųjų Trakų Andžejaus Stelmachovskio pagrindinės mokyklos

tarybos 2014 m. sausio 8 d. protokoliniu nutarimu Nr. 1.5-1